312.01 REGOLAMENTI DWAR IL-KONTROLL TAL-KLIEB L-AVVIŻ LEGALI 242 ta’ l-2000, kif emendat bl-Avviż Legali 424 ta’ l-2007. L-AVVIŻ LEGALI 242 ta’ l-2000, kif emendat bl-Avviż Legali 424 ta’ l-2007. 1. It-titolu ta’ dawn ir-regolamenti hu Regolamenti dwar il-Kontroll tal-Klieb. Tifsir. 2. F’dawn ir-Regolamenti sakemm ir-rabta tal-kliem ma teħtieġx xort ‘oħra- "borża tal-klieb " tfisser borża li fiha jinġabar il-ħmieġ u apparat jew tagħmir ieħor adattat biex jitneħħa l-ħmieġ tal-klieb; "triq " tinkludi kull triq, sqaq, misraħ, pont, xatt-ilbaħar, moll, jew xi post ieħor ta’ passaġġ jew aċċess pubbliku. 3. Kontrol ta l-klieb. (1) Ebda persuna li jkollha xikelb taħt il-kontroll tagħha ma għandha tħalli li dak il-kelb jiġġerra u meta dak il-kelb jittieħed f’xi triq, għandu jinżamm b’ċinga: Iżda meta kelb jintuża għall-kaċċa, f’dak iż-żmien u f’dak il-post fejn il-kaċċa tkun permessa, id-dmir li l-kelb jinżamm biċ-ċinga ma japplikax. (2) Jekk persuna tkun taf jew tissuspetta li l-kelb li jkun taħt il-kontroll tagħha huwa temperamentali jew perikoluż jew jista’ jweġġa’ lil xi persuna, dik il-persuna għandha tara li l-kelb jint libes sarima f’kull ħin f’kull post pubbliku. 4. Postijiet projbiti. Ebda persuna ma għandha tmexxi biċ-ċinga jew tippermetti likelb taħt il-kontroll tagħha jidħol f’xi post jew area aċċessibbli għall-pubbliku fejn ikun hemm sinjal jew avviż li jipprojbixxi d-dħul tal-klieb f’dak il-post jew area. 5. Ħmieġ tal-klieb. (1) Kull persuna li jkollha kelb taħt il-kontroll tagħha b’xi triq għandha f’kull ħin iġġor magħha borża tal-klieb. (2) Jekk f’xi ħinkel biħammeġ it-triq, il-persunali f’dak il-ħin ikollha l-kelb taħt il-kontroll tagħha għandha minnufih tneħħi dak il-ħmieġ. (3) Id-disposizzjonijiet tas-sub regolament (2) m’għandhomx japplikaw meta l-kelb iħammeġ triqu minħabba fit-traffiku qawwi jkun ta’ periklu għall-persuna li jkollha l-kontroll tal-kelb li tneħħi dak il-ħmieġ. 6. Ir-regolamenti ma japplikawx. Id-disposizzjonijiet ta’ dawn ir-Regolamenti, bl-eċċezzjoni tar-regolament 3(2), ma japplikawx rigward persuna li tkun għamja u li tuża l-kelb bħala gwida. 7. Reati u pieni. Emendat: A.L.424 ta’ l-2007. (1) Kull persuna li tikser xi waħda mid-disposizzjonijiet ta’ dawn ir-Regolamenti tkun ħatja ta’ kontravvenzjoni u teħel, meta tinsab ħatja- (a) ammenda ta’ ħdax-il eurou ħamsa u sitt in ċenteżmu (11.65) jekk tikser id-disposizzjonijiet tar-regolament 5(1); (b) ammenda ta’ tlieta u għoxrin euro u disgħa u għoxrin ċenteżmu (23.29) jekk tikser id-disposizzjonijiet tar-regolamenti 3(1),4 jew 5(2); u (ċ) ammenda ta’ tmienja u ħamsineuro u tlieta u għoxrin ċenteżmu (58.23) jekk tikser id-disposizzjonijiet tar-regolament 3(2). (2) F’kull każ fejn il-kontravvenzjoni ssir minn minuri, il-persuna li jkollha l-kustodja legali ta’ dak il-minuri titqies li tkun għamlet il-kontravvenzjoni. (3) Meta l-kelb jitħalla jiġġerra b’kontravvenzjoni tar-regolament 3(1), il-persuna li jkollha l-liċenza jew li jżżomm dak il-kelb titqies li tkun għamlet il-kontravvenzjoni.